Hvordan kreve ekstraordinært idrettskretsting

Hva som skal til og hvordan man går frem for å kreve ekstraordinært (e.o) idrettskretsting fremgår av [NIFs lov § 2-19](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-19).

5 alternativer

1. Idrettskretsstyret kan vedta å innkalle til e.o ting. (NB! Det er alltid idrettskretsstyret som innkaller til kretsting).
2. Idrettskretstinget kan vedta å kreve e.o ting.
3. Idrettsstyret kan vedta å kreve e.o ting.
4. Idrettstinget kan vedta å kreve e.o ting.
5. De organisasjonsledd som på sist ting representerte ¼ av de stemmeberettigede representanter kan vedta å kreve e.o ting.

**Hvordan kan idrettsråd, særkretser/regioner/særforbund kreve e.o kretsting?**

NIFs lov § 2-19 sier at ekstraordinært årsmøte/ting innkalles av organisasjonsleddets styre etter: *«Skriftlig krav fra de organisasjonsledd som på siste ting representerte 1/4 av de stemmeberettigede representanter»*.

Hvordan skal dette forstås?

1. For det første må vi ta utgangspunkt i de organisasjonsleddene som deltok med representanter på forrige kretsting (se vedlagt oversikt*).* Innkallingskravet er knyttet til den faktiske representasjon på forrige ting.
   * Organisasjonsledd som ikke var representert på forrige kretsting kan ikke stille seg bak et krav om e.o ting.
2. Av oversikten fremgår det at idrettsråd, særkretser/regioner/særforbund var representert med 64 representanter på forrige kretsting.
3. ¼ av 64 representanter er 16. Det magiske tallet er altså 16.
4. Det er imidlertid ikke de representantene som faktisk var på det forrige kretstinget som kan kreve et e.o kretsting. Det er organisasjonsleddene som disse representerte som må stille seg bak kravet. Retten til å kreve ekstraordinært ting er således ikke personlig for de som møtte på siste ting, men ligger hos organisasjonsleddet.
5. Krav om å innkalle til et e.o ting i overordnet ledd må altså fremsettes av styret eller årsmøtet/tinget i de respektive organisasjonsledd.
6. Kravet er innfridd dersom for eksempel følgende 4 organisasjonsledd krever e.o ting:
   * Norges Golfforbund (6 rep. på forrige ting)
   * NHF Reg. Øst (3 rep. på forrige ting)
   * Ullensaker IR (4 rep. på forrige ting)
   * Fredrikstad IR (3 rep. på forrige ting)
7. Av loven fremgår det også at kravet skal fremsettes skriftlig. Alle organisasjonsledd som ønsker e.o kretsting må vedta dette i et styremøte, og sende styreprotokollen til idrettskretsen ([kent.simonsen@idrettsforbundet.no](mailto:kent.simonsen@idrettsforbundet.no)). Siste frist for å melde inn krav om e.o ting: 18.januar 2023 kl 12.00.

Videre prosess hvis det skal avholdes e.o idrettskretsting

Det er kun idrettstinget som kan vedta å oppløse Viken idrettskrets, og dele dagens idrettskrets opp i de 3 opprinnelige idrettskretsene (Akershus IK, Buskerud IK og Østfold IK).

Ønsker vi å oppløse Viken IK må derfor et e.o idrettskretsting vedta at vi ønsker å søke idrettstinget om oppløsning. Første idrettsting er 2.-4.juni 2023. Forslagsfrist til tinget er 4 måneder før tinget. En søknad fra Viken IK om oppløsning må derfor være NIF i hende senest 2.februar.

* E.o idrettskretsting må altså senest avholdes 2.februar. Søknad må da sendes NIF samme dag.
* E.o idrettskretsting innkalles med minst 2 ukers frist.
  + Skal e.o kretsting avholdes 2.februar må innkallingen gå ut senest 19.januar.
* Frist for innmelding av krav om e.o ting: 18.januar 2023 kl 12.00.

**Organisasjonsledd som var representert på kretstinget i 2022**

Idrettsråd

|  |  |
| --- | --- |
| Asker Idrettsråd | 2 |
| Bærum Idrettsråd | 2 |
| Drammen Idrettsråd | 1 |
| Fredrikstad Idrettsråd | 3 |
| Gol Idrettsråd | 1 |
| Hole Idrettsråd | 1 |
| Hvaler Idrettsråd | 1 |
| Indre Østfold Idrettsråd | 3 |
| Kongsberg Idrettsråd | 2 |
| Lillestrøm Idrettsråd | 4 |
| Lørenskog Idrettsråd | 1 |
| Nesodden Idrettsråd | 1 |
| Nittedal Idrettsråd | 3 |
| Nordre Follo Idrettsråd | 3 |
| Ringerike Idrettsråd | 1 |
| Ullensaker Idrettsråd | 4 |
| Vestby Idrettsråd | 1 |
| Ås Idrettsråd | 1 |

Særkrets/region

|  |  |
| --- | --- |
| Akershus og Oslo Orienteringskrets | 1 |
| Akershus og Oslo Skøytekrets | 1 |
| Akershus Svømmekrets | 2 |
| Buskerud Rytterkrets | 1 |
| Norges Fotballforbund Akershus | 2 |
| Norges Fotballforbund Buskerud | 2 |
| Norges Fotballforbund Oslo | 1 |
| Norges Fotballforbund Østfold | 1 |
| Norges Håndballforbund Region Sør | 3 |
| Norges Håndballforbund Region Øst | 3 |
| Norges Motorsportforbund Region Øst | 2 |
| Viken og Oslo Gymnastikk- og Turnkrets | 1 |
| Østfold Bueskytterkrets | 1 |
| Østfold Orienteringskrets | 1 |
| Østfold Rytterkrets | 1 |

Særidrett uten regionalt tillitsvalgt organ

|  |  |
| --- | --- |
| Norges Golfforbund | 6 |

**Totalt 64 representanter.**